Diari Oficial de la Generalitat Valenciana


Sumari del DOGV 7938, del 16-12-2016 (2016/9953)

RESOLUCIÓ de 12 de desembre de 2016, de la Direcció General del SERVEF, per la qual s'incrementa l'import màxim que ha de finançar les subvencions per a la modalitat Col·lectius prevista en la Resolució de 28 de juny de 2016, de la Secretaria Autonòmica d'Economia Sostenible, Sectors Productius, Comerç i Treball, que aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació a càrrec de l'exercici pressupostari 2016, regulades en l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7938

Data del DOGV
:   16-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9953


Data del document
:   12-12-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de desembre de 2016, de la Direcció General del SERVEF, per la qual s'incrementa l'import màxim que ha de finançar les subvencions per a la modalitat Col·lectius prevista en la Resolució de 28 de juny de 2016, de la Secretaria Autonòmica d'Economia Sostenible, Sectors Productius, Comerç i Treball, que aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació a càrrec de l'exercici pressupostari 2016, regulades en l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball. [2016/9953]  
  
  
Vista la Llei 11/2015, de 29 de desembre, de pressupostos de la Generalitat per a l'exercici 2016.  
Atés que, d'acord amb el que estableix l'apartat 5 del resolc cinqué de la Resolució de 28 de juny de 2016, de la Secretaria Autonòmica d'Economia Sostenible, Sectors Productius, Comerç i Treball (DOCV 30.06.2016), que aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació a càrrec de l'exercici pressupostari 2016, regulades en l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball (DOCV 02.06.2016) el termini de presentació de sol·licituds ha finalitzat.  
  
Atés que ha finalitzat el procediment de concessió per a les sol·licituds presentades en la modalitat Formació modular transversal, vist que no s'ha esgotat el crèdit previst per a aquestes en l'apartat 2 del resolc segon de la Resolució de 28 de juny de 2016, de convocatòria, com a conseqüència de l'anterior, es poden utilitzar aquests fons desafectant el crèdit disponible en les dotacions corresponents a la província d'Alacant en 370.000,00 euros, a la província de Castelló en 200.000,00 euros i a la província de València en 300.000,00 euros, la qual cosa suposa un import total de 870.000,00 euros. Després de les desafectacions mencionades resulta una dotació definitiva a la província d'Alacant de 322.763,00 euros, a la província de Castelló 192.698,00 euros i a la província de València de 614.579,00 euros i una dotació total per a aquesta modalitat d'1.130.040,00 euros.  
  
Atés que el crèdit assignat per a la modalitat Colectivus prevista en l'apartat 3 del resolc segon de la mateixa resolució de convocatòria, a pesar de l'increment realitzat d'1.925.800 euros per Resolució de 4 d'octubre de 2016, de la Direcció General del SERVEF (DOCV 7890, 07.10.2016), contínua resultant insuficient d'acord amb les sol·licituds presentades a l'empara d'aquesta que, disposant de tots els requisits necessaris per a accedir a les subvencions, no es poden concedir per no haver-hi crèdit suficient, és necessari incrementar el crèdit en 870.000,00 euros amb el detall següent:  
Atés que l'Ordre 4/2016, per la qual s'aproven les bases reguladores d'aquestes subvencions per a optimitzar els recursos assignats i aconseguir una adequada execució del programa, en el paràgraf segon de la disposició final primera d'aquest es faculta la Direcció General del SERVEF perquè mitjançant una resolució que es publicarà en el DOGV, puga, sense necessitat d'obrir un nou termini de presentació de sol·licituds, incrementar les dotacions econòmiques inicialment previstes i redistribuir els crèdits.  
En virtut de tot el que s'ha exposat i fent ús de les facultats atribuïdes per la Llei 3/2000, de 17 d'abril, per la qual es crea el Servei Valencià d'Ocupació i Formació (SERVEF), i el Decret 194/2013, de 20 de desembre, del Consell, pel qual s'aprova el Reglament d'organització i règim jurídic d'aquest, resolc:  
  
Únic  
Incrementar la dotació assignada per a subvencionar la modalitat Col·lectius prevista en l'apartat 3 del resolc segon de la Resolució de 28 de juny de 2016, de la Secretaria Autonòmica d'Economia Sostenible, Sectors Productius, Comerç i Treball, per la qual s'aprova la convocatòria per a la concessió de subvenció per a la realització d'accions formatives dirigides prioritàriament a persones desocupades i la formació amb compromís de contractació a càrrec de l'exercici pressupostari 2016, en aplicació de l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball, en 870.000,00 euros, que es financen a càrrec de la línia pressupostària S0218000, «Formació Professional per a l'ocupació», del capítol IV del subprograma 322.52, Formació i qualificació professional, del pressupost del SERVEF per a l'exercici 2016, fons procedents del Servei Públic d'Ocupació Estatal; per la qual cosa l'import global màxim per a aquesta modalitat d'ajudes passa a ser de 4.656.719,00 euros.  
  
  
Contra aquest acte, que posa fi a la via administrativa, els interessats podran interposar recurs contenciós administratiu en el termini de dos mesos, comptadors des de l'endemà de la publicació, davant del jutjat contenciós administratiu provincial corresponent, d'acord amb el que preveuen els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant d'aquest mateix òrgan en el termini d'un mes, computat en els termes ja esmentats, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que es puga interposar qualsevol altre recurs dels previstos en la vigent legislació.  
Aquesta resolució tindrà efectes a partir del dia de la firma i es publicarà en el DOGV.  
  
València, 12 de desembre de 2016.- El director general del SERVEF: Enric Nomdedéu i Biosca.